	[image: image1.jpg]



ОСНОВНИ СУД У ГРАДИШЦИ
OSNOVNI SUD U GRADIŠCI
Адреса: Видовданска 15, 78400 Градишка                                    Одјељење суда у Српцу 
ТЕЛЕФОНИ:051/813-221,051/813-366                                          Данка Митрова бр. 4, 78420 Србац

ФАКС:051/815-885                                                                          ТЕЛ:051/740-112                                                                                                                                                                                               Web:ossud-gradiska.pravosudje.ba
E-mail: ossud-gradiska@pravosudje.ba


БРОЈ: 072-0-СуЈн-22-001222
ДАНА: 18.10.2020. год. 

На основу чл. 193. Закона о управном поступку (,,Службени гласник БиХ“, број: 29/02, 12/04, 88/07, 93/09, 41/13 и 53/16) и основу чл. 70. ст 1, у вези са чл. 89. Закона о јавним набавкама БиХ (,,Службени гласник БиХ“ број: 39/14 и 59/22), те чл. 18. Правилника о јавним набавкама Основног суда у Градишци број: 072-0-Су-15-001037 од 27.11.2015. год., као и на основу члана 48. став 2. Закона о судовима Републике Српске (''Службени гласник РС'' број: 37/12, 44/15 и 100/17) и члана 8. тачка и) Правилника о унутрашњем судском пословању  (''Службени гласник РС'' број: 9/14, 71/17,  67/18 и 6/19), након оцјене понуде понуђача Центар за професионалну рехабилитацију и запошљавање инвалида а.д. Бања Лука, у поступку јавне набавке број: 072-0-СуЈн-22-001222, ,, Набавка ЦМС омота за судске списе предмета и ЦМС коверти за потребе Основног суда у Градишци за 2022./2023. годину“ путем конкурентског захтјева за достављање понуда, оглашеног на порталу Агенције за јавне набавке: број 8456-7-1-3-3-3/22, дана 30.09.2022. год., предсједник Основног суда у Градишци д о н о с и: 

ОДЛУКУ

о избору најповољнијег понуђача 

1. Најповољнијом и једином понудом оцјењује се понуда понуђача Центар за професионалну рехабилитацију и запошљавање инвалида а.д. Бања Лука. 
2. Најповољнијем и једином понуђачу ,, Центар за професионалну рехабилитацију и запошљавање инвалида а.д. Бања Лука, се додијељује уговор о јавној набавци ЦМС омота за судске списе предмета и ЦМС коверти за потребе Основног суда у Градишци за 2022./2023. годину.
3. Понуђач из тачке 1. ове одлуке обавезан је доставити уговорном органу доказ о испуњавању услова из члана 45. став 2) тачке а), б), ц) и д) Закона о јавним набавкама који не смију бити старији од три мјесеца од дана достављања понуде у року од пет (5) дана од пријема ове одлуке 
О Б Р А З Л О Ж Е Њ Е


Одлуком о приступању провођења процедуре: ,, Набавка ЦМС омота за судске списе предмета и ЦМС коверти за потребе Основног суда у Градишци за 2022./2023. годину“ број: 072-0-СуЈн-22-001222 од 29.09.2022. год. приступљено је процедури предметне набавке. Уговорни орган је предметну јавну набавку огласио на порталу Агенције за јавне набавке Обавјештењем број: 8456-7-1-3-3-3/22, дана 30.09.2022. год.  
У предметном поступку се захтјев за доставу тендерске документације могао доставити до 13.10.2022. год., а рок за пријем понуда је био 14.10.2022. год. до 10,00 часова. Рок, адреса и мјесто отварања понуда био је 14.10.2022. год. у 11,00 часова у сједишту Основног суда у Градишци на адреси Видовданска бб, Градишка.

Путем портала Јавних набавки ejn.gov.ba конкурентски захтјев са тендерском документацијом преузело је 9 правних лица.


Уговорни орган је дана 05.10.2022. год., измјенио Конкурентски захтјев за достављање понуда број: 072-0-СуЈн-22-001222 од 29.09.2022. год. у дијелу тачке 2.1.10. (рок важења документације из тч. 2.1.9. од 6 мјесеци).
Уговорни орган је измјене и допуне конкурентског захтјева и тендерске документације огласио и објавио на порталу Агенције за јавне набавке дана 05.10.2022. год. 

Путем портала Јавних набавки ejn.gov.ba измјене конкурентског захтјева и тендерске документације преузело је 5 правнах лица убрајајући ту и понуђача Центар за професионалну рехабилитацију и запошљавање инвалида а.д. Бања Лука који је документацију преузео дана 05.10.2022. год. 


Поводом предметног конкурентског захтјева са измјенама уговорни орган је запримио понуду понуђача Центар за професионалну рехабилитацију и запошљавање инвалида а.д. Бања Лука, дана 13.10.2021 год. у 14,30 часова. 


Комисија за јавне набавке је формирана Рјешењем о именовању комисије за јавне набавке у поступку јавне набавке ,, Набавка ЦМС омота за судске списе предмета и ЦМС коверти за потребе Основног суда у Градишци за 2022./2023. годину“ број: 072-0-СуЈн-22-001222 од 29.09.2022. год. Наведена комисија је дана 14.10.2022. год. са почетком у 11 часова провела јавно отварање понуда у предметном поступку јавне набавке о чему је сачинила посебан записник.


Комисија је констатовала да је запримљена једна понуда и то:

Понуда понуђача Центар за професионалну рехабилитацију и запошљавање инвалида а.д. Бања Лука број: 3408/22 од 10.10.2022. год. благовремено достављена дана 13.10.2022 год. у 14,30 часова.

Комисија је приликом оцјене понуде понуђача дана 17.10.2022. год. записнички правилно констатовала да је достављена понуда у складу са тендерском документацијом и спецификацијом израђеном од стране уговорног органа, комплетна, односно да се састоји од свих дијелова у складу са тендерском документацијом, да су достављени сви тражени узорци уз понуду, значи уредна и прихватљива и да се може разматрати са мериторног становишта. 


Комисија је цјенила понуду која је достављена од квалификованог понуђача примјеном критерија за додјелу уговора који је утврђен у тендерској документацији, односно, примјеном критеријума најниже цијене уважавајући чињеницу да је понуда која је предмет разматрања једина понуда у поступку јавне набавке.


Понуђач Центар за професионалну рехабилитацију и запошљавање инвалида а.д. Бања Лука је доставио понуду у укупном износу од 20.000,00 КМ без пдв. и није понудио попуст у наведеној понуди.

 
Комисија је као јединог и најуспијешнијег понуђача у поступку јавне набавке оцјенила Центар за професионалну рехабилитацију и запошљавање инвалида а.д. Бања Лука, чија понуда укупно износи 20.000,00 КМ без пдв, односно 23.400,00 КМ са пдв. 


У оквиру својих овлашћења и дужности Комисија је у форми записника о оцјени понуда од 17.10.2022. год. предсједнику Основног суда у Градишци дала препоруку да донесе Одлуку о додјели уговора о јавној набавци једином понуђачу Центар за професионалну рехабилитацију и запошљавање инвалида а.д. Бања Лука.


Препорука Комисијe за јавне набавке од 17.10.2022. год. да Основни суд у Градишци као уговорни орган изабере понуђача Центар за професионалну рехабилитацију и запошљавање инвалида а.д. Бања Лука,  као јединог понуђача и да истом додијели уговор о јавној набавци је основана.


Разматрајући цјелокупан спис утврђено је да је у предметном поступку јавне набавке, понуда достављена од једног понуђача који је понуду доставио у складу са тендерском документацијом и спецификацијом израђеном од стране уговорног органа.


Понуда понуђача Центар за професионалну рехабилитацију и запошљавање инвалида а.д. Бања Лука 3408/22 од 10.10.2022. год. је благовремено достављена дана 13.10.2022. год. у 14,30 часова. 


У поступку оцјене проведеног поступка уговорни орган није нашао неправилности нити пропусте у раду који би евентуално били основ за неприхватање препоруке Комисије за јавне набавке. Наиме, у поступку оцјене приједлога Комисије уговорни орган закључује да је иста исправно поступала и закључивала те да је приједлог за избор најповољнијег (а у овом конкретном предмету и јединог) понуђача извршен у складу са Законом о јавним набавкама, подзаконским актима, интерним актима и тендерском документацијом. Увидом у приложену документацију и достављене узорке неспорно је утврђено да је понуда изабраног понуђача једина и прихватљива понуда, те је стога одлучено као у диспозитиву ове одлуке.


Чланом 89. став 3. Закона о јавним набавкама прописано је: ,, Када уговорни орган прими једну прихватљиву понуду, додјељује уговор томе понуђачу, и то најкасније у року од десет дана од дана окончања поступка јавне набавке.“


Како је понуђач Центар за професионалну рехабилитацију и запошљавање инвалида а.д. Бања Лука доставио уредну и прихватљиву понуду и како је једини понуђач у поступку јавне набавке то је примјеном закона ваљало одлучити као у диспозитиву. 
Предсједник суда

Сњежана Степановић с.р.
ПОУКА: Против ове Одлуке може се изјавити жалба Канцеларији за разматрање жалби Босне и Херцеговине, Филијала Бања Лука, писменим путем у најмање три примјерка у року од 5 (пет) дана о дана пријема исте путем Основног суда у Градишци. На изјаљену жалбу обавезна је уплата административне таксе у износу од 500,00 КМ на рачун институција  Босне и Херцеговине.   

